ການຄໍຣັບຊັ່ນ ໃນອົງການ FIFA ຂະຫຍາຍວົງ ກວ້າງອອກ 
ທັງໝົດ 41 ສ່ວນບຸກຄົນ ແລະອົງການຕ່າງ​ໆ ໄດ້ຖືກຟ້ອງຮ້ອງ​ ໃນຄະດີພົວພັນ ກັບອົງການຄຸ້ມຄອງ ເຕະບານໂລກ ຫຼື FIFA.
ຂ່າວການຄໍຣັບຊັ່ນທີ່ນອງນັນ ພົວພັນກັບອົງການຄຸ້ມຄອງເຕະ ບານໂລກຫລື FIFA ໄດ້ຂະຫຍາຍວົງກວ້າງອອກ ໃນວັນພະຫັດວານນີ້ ກະຊວງຍຸຕິທຳຂອງສະຫະລັດ ໄດ້ລະບຸຊື່ ເຈົ້າໜ້າທີ່ອົງ ການ FIFA ຕື່ມອີກ 16 ຄົນ ທີ່ຖືກຟ້ອງຮ້ອງໃນຂໍ້ ຫາຕົວະຕົ້ມ ສໍ້ໂກງທາງໂທລະສັບຫລືການສື່ສານຄົມມະນາຄົມ ແລະສົມຮູ້ຮ່ວມຄິດໃນການຟອກເງິນພ້ອມທັງຂໍ້ຫາຄໍຣັບຊັ່ນນຳ ດ້ວຍ ພວກທີ່ຖືກກ່າວຫາຫລ້າສຸດນີ້ ເຮັດໃຫ້ສ່ວນບຸກຄົນແລະ ອົງການຕ່າງໆທີ່ຖືກຟ້ອງທັງໝົດເພີ້ມຈຳນວນຂຶ້ນເປັນ 41 ຈຳເລີຍໃໝ່ແມ່ນຮວມທັງສະມາຊິກ ໃນຄະນະກຳມະການບໍລິ ຫານທັງໃນປັດຈຸບັນແລະອະດີດຂອງອົງການ FIFA ພ້ອມທັງປະທານຄົນປັດຈຸບັນຂອງ ອົງການຄຸ້ມຄອງເຕະບານໂລກ ໃນເຂດອາເມຣິກາເໜືອ ອາເມຣິກາກາງແລະເຂດທະເລ ຄາຣິບບຽນ ຫຼື CONCACAF ແລະອົງການຄຸ້ມຄອງເຕະບານໃນເຂດອາເມຣິກາໃຕ້ຫລື CONMEBOL ຈຳເລີຍ 8 ຄົນທີ່ຍອມຮັບຜິດແມ່ນຮວມທັງ 3 ຄົນທີ່ຖືກຟ້ອງເມື່ອເດືອນພຶດສະພາປີກາຍ ໃນການຈັບກຸມຮອບທຳອິດ ຊຶ່ງໄດ້ມີການປະກາດໃຫ້ຊາບໃນວັນພະຫັດວານນີ້ເຊັ່ນດຽວ ກັນ ການຕັ້ງຂໍ້ຫາເພີ້ມຕື່ມຕໍ່ຈຳເລີຍ 7 ຄົນນັ້ນແມ່ນກຳລັງລໍຖ້າໃຫ້ມີການສົ່ງໂຕຄົນຮ້າຍ ຈາກການຟ້ອງຮ້ອງໃນຮອບທຳອິດ ກະຊວງຍຸຕິທຳກ່າວວ່າ 12 ສ່ວນບຸກຄົນ ແລະ ບໍລິສັດໂຄສະນາດ້ານກິລາ 2 ບໍລິສັດໄດ້ ຖືກພົບເຫັນວ່າ ມີຄວາມຜິດໄປແລ້ວ ຊຶ່ງເປັນຜົນ ເນື່ອງມາຈາກການສືບສວນ ແລະຈຳ ເລີຍຜູ້ທີ່ຖືກຟ້ອງ ໄດ້ຕົກລົງ ທີ່ຈະສົ່ງເງິນ 190 ລ້ານໂດລາຄືນ ນອກນັ້ນ ເງິນຈຳນວນ 100 ລ້ານໂດລາຍັງໄດ້ຖືກສັ່ງໃຫ້ກັກໄວ້ຢູ່ໃນສະຫະລັດແລະຕ່າງປະເທດ ຖານພົວພັນ ກັບກິດຈະການທີ່ຜິດກົດໝາຍ ສະຫະລັດໄດ້ອອກຄຳຮ້ອງຂໍການຊ່ອຍເຫລືອທາງດ້ານກົດໝາຍເພື່ອຊອກຫາຊ່ອງທາງ ໃຫ້ມີການກັກຊັບສິນ ຢູ່ໃນ 13 ປະເທດ